22/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de outubro de 2014, da Xefatura Territorial da Coruña, pola que se somete a información dunha instalación eléctrica no concello da Baña (IN407A 2014/113-1)

Para os efectos previstos na Lei 24/2013, de 26 de decembro, do Sector Eléctrico (BOE n.º 310 do 27/12/2013), e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e declaración de utilidade pública, en concreto, da instalación eléctrica que se describe: Núm. Expte.: IN 407A 2014/113-1 Solicitante: Industrial Barcalesa Domicilio social: Corneira – 15837 A Baña Denominación: LMTS CT RBT da Riba. Situación: concello da Baña. Centro de Transformación e Manobra “A Riba”, interior en Edificio Prefabricado de formigón de tipo monobloque, incluíndo 3 celas de media tensión: dúas celas de entrada/saída de liñas motorizadas e unha cela de proteción mediante fusibles para un trafo de 160 kVA, cuxo fin será o subministro aos servizos auxiliares do edificio e á rede de baixa tensión de distribución, todas elas con illamento e corte en SF6. Tramo de liña subterránea de alta tensión de interconexión entre a L. M. T. Babión-Gandarela, no apoio existente do tipo HV-400/11, e C. T. “A Riba”, simple circuito, con condutores unipolares de aluminio e illamento seco tipo RHZ1-2OL 12/20 kV 3x(1x240 Al), de 211 metros de lonxitude. Tramo de liña subterránea de alta tensión de interconexión entre C. T. “A Riba” e a L. M. T. Babión-Gandarela, no apoio existente do tipo HV-400/11, simple circuito, con condutores unipolares de aluminio e illamento seco tipo RHZ1-2OL 12/20 kV 3x(1x240 Al), de 211 metros de lonxitude. Conexión coa Rede de Baixa Tensión aérea existente mediante saída do novo C. T. “A Riba” proxectado, con condutores de tipo XZ1-0,6/1kV 4x(1x240 Al), realizando un paso de subterráneo a aéreo no apoio existente HV-630/9 da Rede de Baixa tensión, sendo a lonxitude total da liña proxectada de 20 metros. Extensión da Rede de Baixa Tensión existente, dende o apoio nº5 existente HV-400/11, mediantes dous vanos de 54,6 y 44,5 metros de lonxitude, en condutor RZ-06/1 kV 4x(1x50 Al/54,6 Al), para o que se instalará un apoio en ángulo e anclaxe HV-1000/11 e un apio de fin de liña HV-630/11. A relación concreta e individualizada dos bens e dereitos afectados que se considera de necesaria expropiación figuran no anexo que se insire xunto a esta resolución. A declaración de utilidade pública, segundo o artigo 56 da Lei 24/2013, do Sector Eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Esta publicación faise igualmente para os efectos do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares dos terreos propostos sexan descoñecidos, ignórese o lugar de notificación, ou ben, intentada a notificación, non se tería podido realizar, e deste xeito dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Vicente Ferrer, 2-2ª planta, 15071 A Coruña no prazo de vinte días, a partir da última publicación ou notificación individual. A Coruña, 10 de outubro de 2014 O xefe territorial Isidoro Martínez Arca Proxecto: LMTS CT RBT da Riba. (A Baña). A servidume de paso subterráneo (3 metros de ancho) de enerxía eléctrica comprenderá: A ocupación do subsolo polos cables conductores á profundididade e coas demáis características que sinale a normativa técnica e urbanística aplicable. Para os efectos do expediente expropiatorio e sen prexuizo do disposto en canto a medidas e distancias de seguridade nos regulamentos técnicos na materia, a servidume subterránea comprende a franxa de terreo situada entre os dous conductores extremos da instalación. O establecemento dos dispositivos necesarios para o apoio ou fixación dos condutores. O dereito de paso ou acceso para atender o establecemento, vixilancia, conservación e reparación da liña eléctrica. A ocupación temporal de terreos ou outros bens, no seu caso, necesarios para os fins indicados no parágrafo c) anterior.